**დანართი № 2**

**დამტკიცებულია**

**შპს „თბილისი ენერჯის“**

**გენერალური დირექტორის**

**2022 წლის 22 ნოემბრის № 108-დ ბრძანებით**

**ხელშეკრულება №**

**სამონტაჟო სამუშაოს შესრულების შესახებ**

**ქ. თბილისი -- ------- წელი**

ერთი მხრივ შპს „თბილისი ენერჯი“ (შემდგომში - „შემსრულებელი“) და მეორე მხრივ -------------------------- პ/ნ/ს.კ -------------------------- (შემდგომში - „დამკვეთი“), წარმოდგენილი ------------------------------- პ.ნ --------------------სახით, (მინდობილობა №-----, თარიღი-------------), შემდგომში ერთობლივად, „მხარეებად“, ხოლო ცალ-ცალკე – „მხარედ“ წოდებულნი, ვმოქმედებთ რა საქართველოს კანონმდებლობის შესაბამისად, ვდებთ წინამდებარე ხელშეკრულებას (შემდგომში - „ხელშეკრულება“) შემდეგზე:

1. **ხელშეკრულების საგანი**

ხელშეკრულების საგანია შემსრულებლის მიერ დამკვეთისათვის სამონტაჟო სამუშაოს შესრულება (შემდგომში - „სამუშაო“) მხარეთა შორის 20\_\_\_ წლის \_\_\_\_\_\_\_\_\_\_\_\_\_ გაზიფიცირების საინჟინრო პროექტის მომზადების შესახებ ხელშეკრულების N \_\_\_\_\_ საფუძველზე მომზადებული საინჟინრო პროექტის შესაბამისად, მისამართზე----------------------------------------- საკადასტრო კოდი-----------------------, შესაბამისი ანაზღაურების სანაცვლოდ.

**2. სამუშაოს ღირებულება და ანგარიშსწორების წესი**

2.1. სამუშაოს ღირებულება შეადგენს ------------- ლარს და მოიცავს საქართველოს კანონმდებლობით გათვალისწინებულ ყველა გადასახადს.

2.2.დამკვეთის მიერ სამუშაოს ღირებულების გადახდა ხორციელდება ხელშეკრულების ძალაში შესვლიდან არაუგვიანეს 2(ორი) სამუშაო დღის განმავლობაში, უნაღდო ანგარიშსწორების ფორმით, ხელშეკრულების მე-10 მუხლში მითითებული საბანკო რეკვიზიტებზე თანხის ჩარიცხვის გზით (გადახდის ოპერაციის დანიშნულებაში ხელშეკრულების რეკვიზიტების მითითებით).

**3. მხარეთა ძირითადი ვალდებულებები და უფლებები**

3.1. შემსრულებელი ვალდებულია:

3.1.1.სამუშაო შეასრულოს საქართველოს კანონმდებლობის მოთხოვნათა დაცვით, ხელშეკრულებით გათვალისწინებულ ვადაში;

3.1.2. განიხილოს დამკვეთის პრეტენზიები და მიაწოდოს მოტივირებული პასუხი ყველა საკითხზე;

3.1.3. შეასრულოს ამ ხელშეკრულებით მასზე დაკისრებული სხვა ვალდებულებები.

3.2. შემსრულებელი უფლებამოსილია:

3.2.1. სამუშაოს შესრულებისპროცესში, დამკვეთთან შეუთანხმებლად, ჩართოს მესამე პირი (ქვეკონტრაქტორი), იმის გათვალისწინებით, რომ შემსრულებელი პასუხს აგებს ქვეკონტრაქტორთა ქმედებებზე, როგორც საკუთარზე;

3.2.2. მოითხოვოს დამკვეთისაგან ხელშეკრულებით გათვალისწინებული ვალდებულებების შესრულება.

3.3. დამკვეთი ვალდებულია:

3.3.1. გადაიხადოს სამუშაოს ღირებულება ხელშეკრულების მე-2 მუხლის შესაბამისად;

3.3.2. მოიპოვოს და გადასცეს შემსრულებელს სამუშაოების წარმოებასთან დაკავშირებული ყველა საჭირო ნებართვა/თანხმობა/გადაწყვეტილება, თუ კანონმდებლობის შესაბამისად აღნიშნული ნებართვის/თანხმობის/გადაწყვეტილების მოპოვება არ წარმოადგენს მხოლოდ შემსრულებლის ვალდებულებას;

3.3.3. დაიცვას და შეასრულოს სამუშაოს ტექნიკური პირობის და/ან საინჟინრო პროექტის მოთხოვნები, აგრეთვე წერილობით აცნობოს შემსრულებელს პროექტის შესაბამისად გატარებული ღონისძიებების შესახებ ;

3.3.4. უზრუნველყოს შემსრულებლის მიერ სამუშაოს დაუბრკოლებლად წარმოებისათვის საჭირო პირობების შექმნა.

3.4. დამკვეთი უფლებამოსილია:

3.4.1. ნებისმიერ დროს შეამოწმოს შემსრულებლის მიერ ნაკისრი ვალდებულებების შესრულების მდგომარეობა.

3.4.2. მოითხოვოს ხელშეკრულებით გათვალისწინებული ვალდებულების შესრულება.

**4. სამუშაოს შესრულების ვადა და მისი მიღების წესი**

4.1. სამუშაო უნდა შესრულდეს შემსრულებელთან ანგარიშსწორების განხორციელების თარიღიდან ----------- სამუშაო დღის განმავლობაში. ამასთან:

4.1.1. თუ სამუშაოს შესასრულებლად საჭიროა მესამე პირ(ებ)ის თანხმობა ან/და კანონმდებლობით გათვალისწინებული სამშენებლო ნებართვა, მაშინ აღნიშნული ვადის ათვლა დაიწყება დამკვეთის მიერ შემსრულებელთან ანგარიშსწორების განხორციელებისა და სამუშაოს შესრულებაზე მესამე პირ(ებ)ის თანხმობის წარდგენის ან/და კანონმდებლობით გათვალისწინებული სამშენებლო ნებართვის/მშენებლობის შეტყობინებაზე გადაწყვეტილების შემსრულებლისათვის გადაცემის თარიღიდან.

4.1.2. თუ საჭირო თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების შემსრულებლისათვის წარდგენის აუცილებლობა დადგენილ იქნა სამუშაოების წარმოების პროცესში, აღნიშნული ვადის დინება შეჩერდება შესაბამისი თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების შემსრულებლისათვის გადაცემის ვადით, თუ კანონმდებლობით სხვა რამ არ არის განსაზღვრული.

4.1.3. სამუშაოს შესრულების ვადა ასევე ჩერდება ფორს-მაჟორული გარემოებების (რომელიც შეუძლებელს ხდის სამუშაოთა წარმოებას) არსებობის შემთხვევაში.

4.1.4. სამუშაოს შესრულების ვადა ჩერდება პროექტის შესაბამისად დამკვეთის მიერ გასატარებელი სხვა ღონისძიებების (უსაფრთხოებასთან დაკავშირებული ღონისძიებების, ასევე, სამუშაოების ნაწილის დამკვეთის მიერ შესრულების და სხვა) ვადით, რის თაობაზეც შემსრულებელი დამკვეთს განუსაზღვრავს გონივრულ ვადას ხარვეზის აღმოსაფხვრელად.

4.1.5. სამონტაჟო სამუშაოების შესრულების ვადა შესაძლებელია ასევე შეჩერდეს ისეთი ობიექტური გარემოებებიდან გამომდინარე, რაც გამოწვეულია ტექნიკური და უსაფრთხოებასთან დაკავშირებული პირობების, ბუნებრივი გაზით მომარაგების მაშტაბური შეწყვეტის, ბუნებრივი გაზის წნევის დასაშვები ნორმებიდან გადახრისა და სხვა მნიშვნელოვანი ფაქტორებიდან გამომდინარე.

მკაცრი კლიმატურ პირობებში ბუნებრივი გაზის წნევის სხვა .

4.2. სამუშაოს ვადის შეჩერების (მიზეზის მითითებით) და გაგრძელების შესახებ მოკლე ტექსტური შეტყობინების სახით ეცნობება დამკვეთს. ამასთან, დამკვეთი ვალდებულია წერილობით მიმართოს შემსრულებელს და აცნობოს მისი მხრიდან გასატარებელი ღონისძიებების შესრულების, ასევე, ნებისმიერი გარემოების შესახებ, რომელიც გავლენას ახდენს/შესაძლებელია მოახდინოს შემსრულებლის მიერ ვალდებულების შესრულებაზე (მათ შორის ვადის დინების შეჩერებაზე) და საჭიროების შესაბამისად, წარუდგინოს სათანადო დოკუმენტაცია (ნებართვა/თანხმობა/გადაწყვეტილება და სხვა).

1. **სამუშაოს მიღება-ჩაბარების წესი**

5.1.მომსახურება გაწეულად ჩაითვლება მშენებლობით დამთავრებული ობიექტების ექსპლუატაციაში მიღება ჩაბარების აქტის შედგენის თარიღიდან.

5.2. მხარეები თანხმდებიან, რომ თუ დამკვეთი, მისთვის მშენებლობით დამთავრებული ობიექტების ექსპლუატაციაში მიღება ჩაბარების აქტის შედგენის შესახებ ინფორმაციის მიწოდებიდან 5 (ხუთი) სამუშაო დღის ვადაში არ დააფიქსირებს პრეტენზიას, მომსახურება ჩაითვლება ჯეროვნად გაწეულად.

**6. მხარეთა პასუხისმგებლობა და დავის გადაწყვეტა**

6.1. ხელშეკრულებით ნაკისრი ვალდებულებების შეუსრულებლობის/არასათანადოდ შესრულების შედეგად მიყენებული ზიანისათვის მხარეები პასუხს აგებენ საქართველოს კანონმდებლობის შესაბამისად.

6.2. თუ დამკვეთი არ შეასრულებს ან არასათანადოდ შეასრულებს სამონტაჟო სამუშაოს ტექნიკური პირობის და/ან საინჟინრო პროექტის მოთხოვნებს, მაშინ შემსრულებელი თავისუფლდება პასუხისმგებლობისაგან ნაკისრი ვალდებულებების არაჯეროვნად შესრულებისათვის.

6.3. მხარეები მიიღებენ ყველა შესაძლო ზომას, რათა ხელშეკრულებიდან გამომდინარე ნებისმიერი სადავო საკითხი გადაწყვიტონ მოლაპარაკების გზით. თუ ასეთი მოლაპარაკების დაწყებიდან 7 (შვიდი) კალენდარული დღის განმავლობაში მხარეთა შორის შეთანხმება ვერ იქნება მიღწეული, მაშინ ნებისმიერ მათგანს უფლება აქვს დავის გადასაწყვეტად მიმართოს საქართველოს საერთო სასამართლოს.

**7. ფორს–მაჟორი**

7.1. მხარეები თავისუფლდებიან პასუხისმგებლობისაგან ხელშეკრულებით ნაკისრი ვალდებულებების შეუსრულებლობის/არასათანადოდ შესრულების გამო, თუ აღნიშნული გამოწვეულია დაუძლეველი ძალის (შემდგომში - „ფორს–მაჟორული გარემოებები“) მოქმედებით (სტიქიური უბედურება, საომარი მოქმედება, სახელმწიფოს უფლებამოსილი ორგანოს გადაწყვეტილება და სხვა), რამაც შეუძლებელი გახადა ხელშეკრულების შესრულება.

7.2. ფორს–მაჟორული გარემოებების დადგომის ან შეწყვეტის შემთხვევაში შესაბამისი მხარე ვალდებულია დაუყოვნებლივ აცნობოს ამის შესახებ მეორე მხარეს.

7.3. ფორს–მაჟორული გარემოებების გამო ხელშეკრულების მოქმედების შეჩერება ან შეწყვეტა არ ათავისუფლებს მხარეებს იმ ვალდებულებების შესრულებისაგან, რომლებიც წარმოიშვა ფორს–მაჟორული გარემოებების დადგომამდე.

**8. ხელშეკრულების მოქმედების ვადა და შეწყვეტა**

8.1. ხელშეკრულება ძალაში შედის ხელშეკრულების ხელმოწერის თარიღიდან და მოქმედებს მხარეთა მიერ ხელშეკრულებით ნაკისრი ვალდებულებების სრულად და ჯეროვნად შესრულებამდე.

8.2. ხელშეკრულება შეიძლება ვადაზე ადრე შეწყდეს:

8.2.1. მხარეთა ურთიერთშეთანხმებით;

8.2.2.ერთ-ერთი მხარის ინიციატივით, მე-4 მუხლის 4.1.1-4.1.3 ქვეპუნქტებით გათვალისწინებული გარემოებების 1 (ერთი) თვეზე მეტი დროით გაგრძელების შემთხვევაში;

8.2.3. ერთ-ერთი მხარის ინიციატივით, მეორე მხარის მიერ სახელშეკრულებო ვალდებულებების შეუსრულებლობის/არასათანადოდ შესრულების შემთხვევაში;

8.2.4 შემსრულებლის მიერ ცალმხრივად, განსაზღვრულ ვადაში 4.1.4 ქვეპუნქტით გათვალისწინებული დამკვეთის ვალდებულებების შეუსრულებლობის შემთხვევაში.

8.2.5. დამკვეთის მიერ ხელშეკრულების მე-2 მუხლის 2.2. პუნქტით გათვალისწინებულ ვადაში სამუშაოს ღირებულების გადაუხდელობის შემთხვევაში, ავტომატურად;

8.2.6. საქართველოს კანონმდებლობით გათვალისწინებული სხვა საფუძვლით.

8.3. ამ მუხლის 8.2 პუნქტის 8.2.2, 8.2.3 და 8.2.4 ქვეპუნქტებით გათვალისწინებულ შემთხვევაში, ხელშეკრულების მოშლის ინიციატორმა მეორე მხარეს უნდა გაუგზავნოს წინასწარი წერილობითი შეტყობინება ხელშეკრულების შეწყვეტის სავარაუდო თარიღამდე არანაკლებ 5 (ხუთი) კალენდარული დღით ადრე.

8.4. თუ ხელშეკრულება ვადაზე ადრე შეწყდება შემსრულებლის ინიციატივით, დამკვეთის მიერ სახელშეკრულებო ვალდებულებების შეუსრულებლობის/არასათანადოდ შესრულების გამო, ან დამკვეთის მოთხოვნით, თუ ეს მოთხოვნა განპირობებული არ არის შემსრულებლის მიერ ნაკისრი ვალდებულებების დარღვევით, მაშინ დამკვეთი ვალდებულია სრულად აუნაზღაუროს შემსრულებელს ხელშეკრულების შეწყვეტამდე გაწეული ხარჯები და ხელშეკრულების მოშლით მიყენებული ზიანი.

**9. დასკვნითი დებულებები**

9.1. ხელშეკრულებაში ცვლილებ(ებ)ის/დამატებ(ებ)ის შეტანა შესაძლებელია მხარეთა შორის დამატებითი წერილობითი შეთანხმების გაფორმების გზით.

9.2. ხელშეკრულებასთან დაკავშირებული ნებისმიერი ოფიციალური შეტყობინება, დოკუმენტი ან სხვა სახის მიმოწერა ითვლება სათანადოდ გაფორმებულად, თუ იგი შესრულებულია წერილობითი ფორმით და გაგზავნილია ხელშეკრულების მე-10 მუხლში მითითებულ შესაბამის მისამართზე.

9.3. იმ შემთხვევაში, თუ სამუშაოს წარმოების პროცესში სახელმწიფო ორგანიზაციის მიერ სამუშაოების წარმოებაზე თანხმობის გაცემის მიზნით, მოთხოვნილია სამუშაოების საწარმოებლად შემუშავებული პროექტის კორექტირება, შემსრულებელი იღებს ვალდებულებას დამკვეთის მხრიდან დამატებითი საფასურის ანაზღაურების გარეშე შეცვალოს პროექტი და თუ ტექნიკურად არის შესაძლებელი მოიყვანოს შესაბამისობაში მოთხოვნილ პირობებთან.

9.4. ამ მუხლის 9.3 პუნქტის გამოყენება დაუშვებელია, თუ განსახორციელებელი პროექტის კორექტირების შედეგად იზრდება ხელშეკრულების ჯამური ღირებულების 10%-ზე მეტი ოდენობით.

9.5. სამუშაოს შესრულების შედეგად მომხმარებლის კუთვნილ ტერიტორიამდე არსებული/მოწყობილი ქსელი წარმოადგენს შემსრულებლის საკუთრებას და მასზე ვრცელდება საქართველოს კანონმდებლობის გათვალისწინებული მესაკუთრის უფლებები.

9.6. წინამდებარე ხელშეკრულებაზე ხელმოწერით დამკვეთი აცხადებს თანხმობას იმის თაობაზე, რომ ხელშეკრულების საფუძველზე შპს ,,თბილისი ენერჯის“ მიერ განხორციელებული სამონტაჟო-სამშენებლო სამუშაოების შედეგად არსებული/მოწყობილი ხაზობრივი ნაგებობები დამკვეთის კუთვნილ/მფლობელობაში არსებულ დაცულ ტერიტორიამდე (წითელ ხაზამდე) წარმოადგენს შპს „თბილისი ენერჯის“ საკუთრებას და მას ყოველგვარი შეზღუდვის გარეშე ენიჭება უფლებამოსილება განახორციელოს ყველა საჭირო მოქმედება სსიპ საჯარო რეესტრის ეროვნულ სააგენტოში აღნიშნული ხაზობრივი ნაგებობის რეგისტრაციისა და შემდგომ საქართველოს კანონმდებლობის მოთხოვნათა შესაბამისად მისი ექსპლუატაციის და გამართული ფუნქციონირებისათვის.

9.7. ხელშეკრულებით მოუწესრიგებელი საკითხები რეგულირდება საქართველოს კანონმდებლობის, მათ შორის, საქართველოს ენერგეტიკისა და წყალმომარაგების მარეგულირებელი ეროვნული კომისიის დადგენილებების და გადაწყვეტილებების შესაბამისად.

9.8. დამკვეთი ადასტურებს, რომ შემსრულებელმა მას დეტალურად გააცნო საქართველოს კანონმდებლობით გათვალისწინებული გამანაწილებელ ქსელზე მიერთების პროცედურა, მათ შორის, სამუშაოს შესრულების ვადები და თანმიმდევრობა, აგრეთვე, დამკვეთისა და შემსრულებლის ძირითადი ვალდებულებები და უფლებები.

9.9. ხელშეკრულება შედგენილია თანაბარი იურიდიული ძალის მქონე 2 (ორი) იდენტური ეგზემპლარის სახით, თითოეული მხარისათვის.

**10. მხარეთა იურიდიული რეკვიზიტები და ხელმოწერები**

|  |  |  |
| --- | --- | --- |
| **შემსრულებელი:**  **შპს „თბილისი ენერჯი“**  მისამართი: ქ. თბილისი, მიცკევიჩის ქ. №18ა  ს/კ 205129617,  საბანკო რეკვიზიტები: სს „საქართველოს ბანკი“  ბ/კ BAGAGE22,  ანგარიშის № GE81BG0000000173317400  ელ.ფოსტა: info@te.ge  ტელ:2 40 40 04  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **შპს „თბილისი ენერჯი“** | |  | | --- | | **დამკვეთი:**  -------------------------------------  მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  პ.ნ/ს.კ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  საბანკო რეკვიზიტები:  ანგარიშის № -----------------------  ელ.ფოსტა:  ტელ:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |